*Anexa la minuta Comisiei nr. 2 – Comună – Resurse umane şi organizare din data de 14.09.2021*

CONSILIUL SUPERIOR AL MAGISTRATURII

PLENUL

HOTĂRÂREA nr. ………

 din ……. 2021

***privind modificarea Hotărârii Plenului Consiliului Superior al Magistraturii nr. 102/2021 de stabilire a localităţilor care fac parte din circumscripţiile judecătoriilor din fiecare judeţ***

 În temeiul dispoziţiilor art. 38 alin. (2) din Legea nr. 304/2004 privind organizarea judiciară, republicată, cu modificările şi completările ulterioare şi art. 37 lit. b) din Legea nr. 317/2004 privind Consiliul Superior al Magistraturii, republicată, cu modificările și completările ulterioare, cu avizul conform al Ministerului Justiţiei,

 Având în vedere solicitările de rearondare înaintate Consiliului Superior al Magistraturii de către autorităţile publice locale din judeţele Sibiu şi Covasna motivate de necesitatea asigurării accesului facil al cetăţeanului la serviciul public prestat de instanţele de judecată, precum şi punctele de vedere exprimate de instanţe şi parchete,

 Luând în considerare solicitările formulate de instanţele judecătoreşti şi, după caz, de parchetele de pe lângă acestea din circumscripţiile Tribunalelor Botoşani, Teleorman şi Timiş şi respectând echilibrul între volumul de activitate al judecătoriilor din circumscripția aceluiași tribunal şi ținând cont de principiul apropierii justiției de cetățean,

PLENUL CONSILIULUI SUPERIOR AL MAGISTRATURII

**HOTĂRĂŞTE:**

 Art. I – Anexa la Hotărârea Plenului Consiliului Superior al Magistraturii nr. 102/2021 pentru stabilirea circumscripţiilor judecătoriilor, publicată în Monitorul Oficial al României, Partea I, nr. 625 din 25 iunie 2021, se modifică şi se completează după cum urmează:

    "Judeţul Botoşani

    Comuna Blândeşti intră în circumscripţia Judecătoriei Botoşani.

Judeţul Covasna

Oraşul Covasna şi comuna Zagon trec din circumscripţia Judecătoriei Întorsura Buzăului în circumscripţia Judecătoriei Târgu Secuiesc, judeţul Covasna.

    Judeţul Sibiu

  Comunele Sadu şi Râu Sadului trec din circumscripţia Judecătoriei Avrig în circumscripţia Judecătoriei Sibiu, judeţul Sibiu.

 Comunele Cristian şi Păuca trec din circumscripţia Judecătoriei Sălişte în circumscripţia Judecătoriei Sibiu, judeţul Sibiu.

 Comunele Biertan şi Laslea trec din circumscripţia Judecătoriei Agnita în circumscripţia Judecătoriei Mediaş, judeţul Sibiu.

 Judeţul Teleorman

Comuna Purani trece din circumscripţia Judecătoriei Alexandria în circumscripţia Judecătoriei Videle, judeţul Teleorman.

Judeţul Timiş

Comuna Bucovăţ trece din circumscripţia Judecătoriei Făget în circumscripţia Judecătoriei Timişoara, judeţul Timiş.”

Art. II – Prezenta hotărâre se publică în Monitorul Oficial al României, Partea I.

Dată în Bucureşti, la data de ………. 2021

**Preşedinte**

**Judecător MIHAI-BOGDAN MATEESCU**